**Keski-Norjan kalliomaalaukset** sijaitsevat vuono- ja tunturialueilla Etelä-Trøndelagin läänissä Norjassa. Seutua on ilmeisesti asuttu jääkauden päättymisestä asti ja sieltä on löydetty kalliopiirroksia mesoliittiselta ja neoliittiselta kivikaudelta ja sekä pronssi- ja rautakaudelta. Näiden lisäksi tavataan myös kalliomaalauksia. 

Maankohoamisesta tehdyt tutkimukset Trondheiminvuonon ympäristössä osoittaa, että kivikauteen sijoitettavat kalliokuvat sijoittuvat 20−50 metriä merenpinnan yläpuolella. Kivikaudella piirroskentät olivat varsin lähellä merenrantaa eikä korkeuseroa ollut silloin näin paljon.

Møren ja Romsdalin lääni
------------------------

### Tingvoll

**Hindhammarin kalliomaalaukset** sisältävät pyyntiväestön aiheita. Suurin kuvio on noin 1,5 metriä pitkä peura ja muutkin suuret maalaukset esittävät peuraeläimiä. Joukkoon mahtuu myös kaloja, karhu, kilpikonna ja geometrisiä verkkomaisia kuvioita.. 

Myös Havendalenissa on **Havdalenin kalliomaalaus**.

Etelä-Trøndelagin lääni
-----------------------

### Bjugn

**Almfjelletin kalliomaalaus** edustaa metsästyskulttuurin kuvastoa ja sijaitsee Gjøljavatnet-järven itärannalla aivan vastapäätä Gjølgan kalliomaalausta (seuraava). Maalaukset on tehty pystykallion järveen viettävälle jyrkälle sivulle ja se käsittää 8 selvästi erottuvaa punamaalikuviota ja jäänteitä monista muista. Useimmat kuvioista esittävät hirveä ja niihin on joko lisätty verkkomaisia kuvioita vartaloon tai ne on maalattu umpeen punavärillä. Suurin maalauksista on noin 1 metrin ja pienin 30 senttimetriä pitkä. 

**Gjølgan kalliomaalaus** (myös Rauhammerfjellet), joka edustaa metsästyskulttuurin kuvastoa, sisältää 5 sekä punamaalattua että kiveen hakattuja kuvioita järveen työntyvän matalan niemen pystykallion sivulla. Maatalo, jonka pihapiirissä kuviot löydettiin, sijaitsee Fosenin niemimaan ylängöllä Gjøljavatn-järven rannalla. Kuviot ovat pieniä ja haalistuneita. Ne esittävät todennäköisesti hirveä ja karhua. Suurin kuvio on 55 senttimetriä ja pienin vain 10 senttimetriä pitkä. 

Myös **Heggvikissä** , **Mølnargårdenissa** , **Teksdalissa**  ja **Varghietissa**  on kalliomaalaukset.

### Oppdal

**Flatmoenissa**  ja **Nerhollissa**  on kalliomaalaukset.

### Åfjord

**Sandhalsanin kalliomaalaukset** ovat pyyntikulttuurin maalauksia. Niitä on 7 kahdessa ryhmässä. Yksi kuvioista esittää hirveä, mutta siitä on säilynyt vain etuosa. Kuvattuna on myös yksinkertain vedoin tehtyjä venekuvia..

Pohjois-Trøndelagin lääni
-------------------------

### Nærøy

**Fingalshulenissa**  ja **Solsemissa**  on kalliomaalauksia.

### Vikna

Viknassa on **Vågsengetin kalliomaalaus**.

Nordlandin lääni
----------------

### Bodø

Bodøssä on **Store Hjertøyan kalliomaalaus**.

### Gildeskål

Luolan lähellä on **Brusteinholan kalliomaalaus**.

### Moskenes

**Bukkhammarhulassa**  ja **Kollhellarenissa**  on kalliomaalauksia.

### Røst

Røstin ainoa kohde on **Helveten kalliomaalaukset**.

### Vevelstad

Vevelstadissa on kalliomaalauksia **Bønnåssa** , **Skåren-Monsenissa**  ja **Hamnissa** .

### Værøy

Ainoat kohteet täällä ovat **Sandenin kalliomaalaukset**.

Katso myös
----------

* Pohjois-Trøndelagin kalliopiirrokset ja Etelä-Trøndelagin kalliopiirrokset liittynevät samaan ilmiöön tuottaa uskonnollisuuteen viittaavaa materiaalia.
* Norlannin kalliopiirrokset ja Norlannin kalliomaalaukset ovat Kölin vuoriston takana Ruotsin puolella olevia saman leveyspiirin kalliokuvia.

Lähteet
-------

* Gjerde, Jan Magne: *Rock Art and Landscapes: Studies of Stone Age rock art from Northern Fennoscandia*. (väitös). Tromsö, Norway: University of Tromsö, 2010. Gjerde, J.M.: Studies of Stone Age rock art from Northern Fennoscandia (pdf) (viitattu 2.7.2012). (englanniksi)

* Sognnes, Kalle: *Helleristningsundersøkelser i Trøndelag 1979 og 1980*. Trondheim: Universitetet i Trondheim, 1981. ISBN 82-7126-242-4. Teoksen verkkoversio (pdf) (viitattu 23.1.2013). (norjaksi)

### Viitteet

1. ↑  Kristin Prestvold & Pål Ødegård & Per Arne Kobbevik: Hammarvatnet 1 (video + teksti) *Kulturminnen.no*. Sør-Trøndelag Fylkeskommune. Viitattu 13.1.2013. (norjaksi)
2. ↑  Lindgaard, Eva: Stykket helleristninger Sør-Trøndelag fylkeskommune.  Arkistoitu 5.3.2016. Viitattu 13.1.2013. (norjaksi)
3. 1 2 3 4  Hauge, Arild: Helleristningsguide - Bilder i berg i Norden
4. ↑  Kulturminnesøk: Honnhammar-I
5. ↑  Kulturminnesøk: Honnhammar-II
6. ↑  Kulturminnesøk: Honnhammar-III-VII-X
7. ↑  Kulturminnesøk: Honnhammar-VI-VIII-IX
8. ↑  Kulturminnesøk: Honnhammar-V-IV
9. ↑  Kulturminnesøk: Havdalen-I
10. 1 2 3 4 5  Gjerde, Jan Magne, 2010
11. ↑  Gjerde, Jan Magne, 2010, s.391
12. ↑  Kulturminnesøk: Gjølga-Rauhammerfjellet
13. ↑  Kulturminnesøk: Heggvik
14. ↑  Kulturminnesøk: Moelnargaarden
15. ↑  Kulturminnesøk: Teksdal2
16. ↑  Kulturminnesøk: Varghiet
17. ↑  Kulturminnesøk: Flatmoen
18. ↑  Kulturminnesøk: Nerhol-I-II
19. ↑  Kulturminnesøk: Sandhalsan
20. ↑  Kulturminnesøk: Fingalshulen
21. ↑  Kulturminnesøk: Vaagsenget-I
22. ↑  Kulturminnesøk: Store-Hjertoeya
23. ↑  Kulturminnesøk: Brusteinhola
24. ↑  Kulturminnesøk: Bukkhammarhula
25. ↑  Kulturminnesøk: Helvete-1-og-2
26. ↑  Kulturminnesøk: Boennaa-I-Reshaalet
27. ↑  Kulturminnesøk: Sanden-1
28. ↑  Kulturminnesøk: Sanden-2

Aiheesta muualla
----------------

* Kulturminnesök: Portaali
* RANE - Rock Art in Northern Europe (Esittely RANE-projektista 2002-2005)  2005. Länsi-Götanmaan lääninhallitus.  Arkistoitu 14.4.2005. Viitattu 6.1.2013. (englanniksi)
* Scandinavian Society for Prehistoric Art (Arkistoitu – Internet Archive)